കേരളത്തിലെ 50 ശതമാനം പുതിയ കേസുകള്ക്കും ഒരു കാരണം മാത്രം, ഏഴ് ജില്ലകളില് സ്ഥിതി ആശങ്കാജനകം, വിമര്ശനവുമായി കേന്ദ്രം ന്യൂഡല്ഹി: കേരളത്തില് കൊവിഡ് അതിവ്യാപന മേഖലകളില് കൂടുതല് ശ്രദ്ധിക്കാത്തതാണ് സ്ഥിതി ഗുരുതരമാക്കിയതെന്നും സംസ്ഥാനത്തെ 50 പുതിയ കേസുകള്ക്കും കാരണം ഇതാണെന്നും കേന്ദ്രത്തിന്റെ വിമര്ശനം. രാജ്യത്ത് കൊവിഡ് നിയന്ത്രണാതീതമായ 22 ജില്ലകളില് ഏഴെണ്ണം കേരളത്തിലാണ്. ആലപ്പുഴ, എറണാകുളം, മലപ്പുറം, തൃശൂര്, കോട്ടയം, വയനാട്, പത്തനംതിട്ട ജില്ലകളിലാണ് കോവിഡ് ആശങ്കാജനകമായി വര്ദ്ധിക്കുന്നതെന്ന് കേന്ദ്ര ആരോഗ്യ മന്ത്രാലയം ജോയിന്റ് സെക്രട്ടറി ലവ് അഗര്വാള് പറഞ്ഞു. സംസ്ഥാനത്തെ പത്തു ജില്ലകളില് ടെസ്റ്റ് പോസിറ്റിവിറ്റി പത്ത് ശതമാനത്തില് കൂടുതലാണ്. രാജ്യത്ത് ഇത്തരം 54 ജില്ലകളുണ്ടെന്നും അദ്ദേഹം പറഞ്ഞു. പ്രതിദിന രോഗികള് 30,000ല് താഴെ 24 മണിക്കൂറിനുള്ളില് പുതിയ രോഗികള് 29,689. 132 ദിവസത്തെ ഏറ്റവും കുറവാണിത്. രോഗസ്ഥിരീകരണം 1.72 . രോഗമുക്തര് 42,263. മരണം 415. രാജ്യത്തെ ആകെ രോഗികള് നാല് ലക്ഷത്തില് താഴെയായി. ചികിത്സയില് 3,98,100 പേര്. രോഗമുക്തര് 3,06,21,495 ആയി. രാജ്യത്തെ ആകെ കൊവിഡ് മരണം 4,21,392. ഇതുവരെ വാക്സിന് സ്വീകരിച്ചവര് 44,19,12,395. വൈറസ് തളര്ന്നില്ല ഉത്സവ സീസണ് മുന്പ് വാക്സിനേഷന് അതീവ വേഗത്തിലാക്കണം. വാക്സിന് കൊണ്ട് രോഗത്തെ 98 ചെറുക്കാം. നമ്മള് തളര്ന്നേക്കാം. വൈറസ് തളര്ന്നിട്ടില്ല. രണ്ടാംതരംഗം അവസാനിച്ചിട്ടില്ല. ചില ജില്ലകളില് കേസുകള് കൂടിയും കുറഞ്ഞും നില്ക്കുകയാണ്. വാക്സിനേഷനും ജാഗ്രതയും മാത്രമാണ് പ്രതിവിധി. സ്കൂളുകള് തുറക്കുന്നത് സംസ്ഥാനങ്ങളാണ് തീരുമാനിക്കേണ്ടത്. കൊവിഡ് മാനദണ്ഡങ്ങള് പാലിക്കേണ്ടത് വളരെ പ്രധാനമാണ് ഡോ. വി.കെ പോള് നീതി ആയോഗ് അംഗം